I buktens munning er det flere små øyer. Den største er Corregidor, som ligger tre kilometer fra Mariveles på Bataan, og som sammen med øya Caballo, deler munningen til bukten i en nordlig og en sørlig seilingskanal. Corregidor var tungt befestet av amerikanerne da annen verdenskrig brøt ut i Stillehavet. I sørkanalen er øya El Fraile, og noe lenger ute og mot sør er øya Carabao. El Fraile med sine 16 000 m² har ruiner etter det amerikanskbygde Fort Drum, et øyfort som skulle forsvare sørkanalen.